Priekšlikums Eiropas Parlamenta un Padomes regula, ar ko attiecībā uz Komisijai piešķirtajām ieviešanas pilnvarām groza Regulu (EK) Nr. 2150/2002 par statistiku attiecībā uz atkritumiem - Pielāgošana regulatīvajai kontroles procedūrai /* COM/2007/0777 galīgā redakcija - COD 2007/0271 */





[pic] | EIROPAS KOPIENU KOMISIJA | Briselē, 6.12.2007 COM(2007) 777 galīgā redakcija 2007/0271 (COD) Pielāgošana regulatīvajai kontroles procedūrai Priekšlikums EIROPAS PARLAMENTA UN PADOMES REGULA, ar ko attiecībā uz Komisijai piešķirtajām ieviešanas pilnvarām groza Regulu (EK) Nr. 2150/2002 par statistiku attiecībā uz atkritumiem (iesniegusi Komisija) PASKAIDROJUMA RAKSTS 1. Priekšlikuma konteksts 1.1 Komitoloģijas procedūru reforma Ar Padomes 2006. gada 17. jūlija Lēmumu 2006/512/EK[1] ir grozīts Padomes 1999. gada 28. jūnija Lēmums 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[2]. Ar grozītā Lēmuma 1999/468/EK 5.a pantu ievieš jaunu regulatīvo kontroles procedūru vispārīgiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. 1.2. Prioritārā pielāgošana un vispārējā pielāgošana Kopīgajā deklarācijā[3] Parlaments, Padome un Komisija vienojās par to pamataktu sarakstu, kas ir steidzami jāpielāgo grozītajam lēmumam, lai tajos ieviestu jauno regulatīvo kontroles procedūru (prioritāri pielāgojamie akti). Lai regulatīvā kontroles procedūra būtu piemērojama citiem tiesību aktiem, kas pieņemti koplēmuma procedūrā un jau bija spēkā Lēmuma 2006/512/EK spēkā stāšanās laikā, kopīgajā deklarācijā norādīts, ka arī šie akti jāpielāgo saskaņā ar piemērojamām procedūrām (vispārēji pielāgojamie akti). Komisija ir apņēmusies pārbaudīt visus šos tiesību aktus, lai pirms 2007. gada beigām varētu iesniegt tiesību aktu priekšlikumus, ko vajadzības gadījumā varētu pieņemt saskaņā ar jauno regulatīvo kontroles procedūru[4]. 1.3. Izmantotā metode Saskaņā ar Komisijas (…) paziņojumu Eiropas Parlamentam un Padomei Komisija ir rūpīgi pārbaudījusi visus ar koplēmuma procedūru pieņemtos instrumentus, lai noskaidrotu tos, kas Komisijai dod tiesības pieņemt vispārējus pasākumus, kuru mērķis ir grozīt nebūtiskus elementus attiecīgajā pamataktā. Tādējādi Komisija ir noteikusi vairāk nekā 200 tiesību aktus, kuri ir jāpielāgo. Atsevišķi tiesību akti ir ietverti Komisijas kodifikācijas programmā. Piemēram, Regula (EK) Nr. 2150/2002 par statistiku attiecībā uz atkritumiem[5]. Šos tiesību aktus jaunajai procedūrai jāpielāgo, ņemot vērā to, cik tālu ir veikts kodifikācijas process, vai nu pārstrādājot kodificēto priekšlikumu vai, kā tas ir šajā gadījumā, izdarot grozījumus tiesību aktā. 2. PRIEKšLIKUMA JURIDISKIE ASPEKTI Pielāgošanas mērķis ir ieviest regulatīvo kontroles procedūru saskaņā ar grozītā Lēmuma 1999/468/EK 5.a pantu. Šajā gadījumā Regulā (EK) Nr. 2150/2002 ir noteikts, ka Komisijai ir tiesības noteikt atbilstošus kvalitātes vērtēšanas kritērijus un kvalitātes ziņojumu saturu, ieviest eksperimentālo pētījumu rezultātus un pielāgot pielikumu saturu. Tā kā šie pasākumi ir vispārīgi un to mērķis ir grozīt nebūtiskus elementus Regulā (EK) Nr. 2150/2002, tostarp papildināt to, iekļaujot jaunus nebūtiskus elementus, pasākumi jāpieņem saskaņā ar regulatīvo kontroles procedūru, kura noteikta Lēmuma 1999/468/EK 5.a pantā. Tā kā pamatakts ir regula, pielāgošana jāveic ar regulas palīdzību. 2007/0271 (COD) Pielāgošana regulatīvajai kontroles procedūrai Priekšlikums EIROPAS PARLAMENTA UN PADOMES REGULA, ar ko attiecībā uz Komisijai piešķirtajām ieviešanas pilnvarām groza Regulu (EK) Nr. 2150/2002 par statistiku attiecībā uz atkritumiem (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 285. panta 1. punktu, ņemot vērā Komisijas priekšlikumu[6], ņemot vērā Eiropas Ekonomikas un sociālo lietu komitejas atzinumu[7], saskaņā ar EK līguma 251. pantā izklāstīto procedūru[8], tā kā: (1) Eiropas Parlamenta un Padomes 2002. gada 25. novembra Regulā (EK) Nr. 2150/2002 par statistiku attiecībā uz atkritumiem[9] ir noteikts, ka atsevišķus pasākumus pieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[10]. (2) Lēmums 1999/468/EK ir grozīts ar Lēmumu 2006/512/EK, ar ko ir ieviesta regulatīvā kontroles procedūra vispārīgiem pasākumiem, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju par Lēmumu 2006/512/EK, lai šo jauno procedūru varētu piemērot spēkā esošiem tiesību aktiem, kas pieņemti saskaņā ar Līguma 251. pantā noteikto procedūru, šie tiesību akti jāpielāgo saskaņā ar piemērojamām procedūrām. (4) Attiecībā uz Regulu (EK) Nr. 2150/2002 ir jāpiešķir Komisijai tiesības noteikt atbilstošus kvalitātes vērtēšanas kritērijus un kvalitātes ziņojumu saturu, ieviest eksperimentālo pētījumu rezultātus un pielāgot pielikumu saturu. Tā kā šie pasākumi ir vispārīgi un to mērķis ir grozīt nebūtiskus elementus Regulā (EK) Nr. 2150/2002, tostarp papildināt to, iekļaujot jaunus nebūtiskus elementus, pasākumi jāpieņem saskaņā ar regulatīvo kontroles procedūru, kura noteikta Lēmuma 1999/468/EK 5.a pantā. (5) Attiecīgi jāgroza Regula (EK) Nr. 2150/2002, IR PIEŅĒMUŠI ŠO REGULU. 1. pants Regulu (EK) Nr. 2150/2002 groza šādi. 1. Regulas 1. panta 5. punktu aizstāj ar šo: „5. Komisija izveido atbilstības tabulu starp III pielikumā ietverto statistikas nomenklatūru un atkritumu sarakstu, kas izveidots ar Komisijas Lēmumu 2000/532/EK. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 2. Regulas 3. panta 1. punktu aizstāj ar šo: „1. Dalībvalstis, ievērojot saskaņā ar otro daļu definētus kvalitātes un precizitātes nosacījumus, I un II pielikumā uzskaitīto raksturlielumu precizēšanai nepieciešamos datus iegūst šādā veidā: - no apsekojumiem, - no administratīviem vai citiem avotiem, piemēram, no ziņošanas pienākumiem, kas noteikti saskaņā ar Kopienas tiesību aktiem par atkritumu apsaimniekošanu, - ar statistiskā novērtējuma procedūrām, kas pamatojas uz paraugiem vai atkritumu statistikas novērtējumu, vai - savienojot iepriekš minētos veidus. Kvalitātes un precizitātes nosacījumus nosaka Komisija. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu. Lai mazinātu ar datu sniegšanu radīto apgrūtinājumu, valstu iestādēm un Komisijai ir pieejami administratīvu datu avoti, ievērojot ierobežojumus un nosacījumus, ko noteikušas dalībvalstis un Komisija atbilstoši to kompetences jomai.” 3. Regulas 5. panta 4. punktu aizstāj ar šo: „4. Pamatojoties uz eksperimentālo pētījumu secinājumiem, Komisija informē Eiropas Parlamentu un Padomi par iespējām apkopot statistiku par darbībām un raksturlielumiem, par kuriem veikti eksperimentālie pētījumi attiecībā uz atkritumu importu un eksportu. Komisija nosaka nepieciešamos īstenošanas pasākumus. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 4. Regulas 6. pantu aizstāj ar šo: „6. pants Īstenošanas pasākumi 1. Pasākumus, kas vajadzīgi šīs regulas īstenošanai, nosaka saskaņā ar 7. panta 2. punktā paredzēto procedūru. Tie ir pasākumi, lai: a) sagatavotu rezultātus saskaņā ar 3. panta 2., 3. un 4. punktu, ņemot vērā dalībvalsts ekonomikas struktūru un tehniskos nosacījumus. Šādi pasākumi var ļaut atsevišķām dalībvalstīm neziņot par dažām pozīcijām, kas ietvertas iedalījumā, ar nosacījumu, ka šādai neziņošanai ir ierobežota ietekme uz statistikas kvalitāti. Visos gadījumos, kad piešķirts atbrīvojums, apkopo kopējo atkritumu apjomu visām pozīcijām, kas ietvertas I pielikuma 2. iedaļas 1. punktā un 8. iedaļas 1. punktā; b) izveidotu atbilstošu kārtību dalībvalstu rezultātu nosūtīšanai divu gadu laikā pēc šīs regulas stāšanās spēkā; 2. Saskaņā ar 7. panta 3. punktā minēto regulatīvo kontroles procedūru pieņem pasākumus, kuru mērķis ir grozīt vai papildināt nebūtiskus šīs regulas elementus un jo īpaši: a) pielāgoties ekonomikas un tehnikas attīstībai datu vākšanā un statistiskā apstrādē, kā arī rezultātu apstrādē un nosūtīšanā; b) pielāgot I, II un III pielikumā ietvertās specifikācijas; c) definēt atbilstošus kvalitātes vērtēšanas kritērijus un kvalitātes ziņojumu saturu, kā minēts I un II pielikuma 7. iedaļā; d) ieviest 4. panta 3. punktā un 5. panta 1. punktā paredzēto eksperimentālo pētījumu rezultātus.” 5. Regulas 7. pantu aizstāj ar šo: „7. pants Komiteja 1. Komisijai palīdz Statistikas programmu komiteja, kas izveidota ar Lēmuma 89/382/EEK, Euratom 1. pantu. 2. Ja ir norāde uz šo punktu, piemēro Lēmuma 1999/468/EK 5. un 7. pantu, ņemot vērā minētā lēmuma 8. panta noteikumus. Lēmuma 1999/468/EK 5. panta 6. punktā noteiktais periods ir trīs mēneši. 3. Ja ir norāde uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā minētā lēmuma 8. panta noteikumus. 4. Komisija nosūta Komitejai, kas izveidota ar Direktīvu 2006/12/EK, pasākumu projektu, kuru tā gatavojas iesniegt Statistikas programmu komitejai.” 6. Regulas 8. pantā tekstu „7. panta 2. punktā” aizstāj ar „7. panta 3. punktā”. 7. Direktīvas I pielikumu groza šādi. 8. Pielikuma 2. iedaļas 2. punkta pēdējo teikumu aizstāj ar šo: „Pamatojoties uz šo eksperimentālo pētījumu secinājumiem, Komisija nosaka nepieciešamos izpildes pasākumus. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 9. Pielikuma 7. iedaļas 1. punktu aizstāj ar šo: „1. Dalībvalstis par katru 8. iedaļā (darbības un mājsaimniecības) uzskaitīto pozīciju norāda, cik procentu no kopējā atkritumu apjoma attiecīgajā pozīcijā ir aptverti apkopotajos datos. Obligātās prasības piemērošanas jomā nosaka Komisija. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 10. Regulas II pielikumu groza šādi. 11. Pielikuma 7. iedaļas 1. punktu aizstāj ar šo: „1. Raksturlielumiem, kuri uzskaitīti 3. iedaļā, kā arī katrai pozīcijai, kura ietverta darbības veidos, kas uzskaitīti 8. iedaļas 2. punktā, dalībvalstis norāda, cik procentu no kopējā atkritumu apjoma attiecīgajā pozīcijā ir aptverti apkopotajos datos. Obligātās prasības piemērošanas jomā nosaka Komisija. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 12. Pielikuma 8. iedaļas 3. punkta pēdējo teikumu aizstāj ar šo: „Pamatojoties uz šo eksperimentālo pētījumu secinājumiem, Komisija nosaka nepieciešamos izpildes pasākumus. Šos pasākumus, kuru mērķis ir grozīt nebūtiskus elementus šajā regulā, to papildinot, pieņem atbilstīgi regulatīvajai kontroles procedūrai saskaņā ar 7. panta 3. punktu.” 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 200, 22.7.2006., 11. lpp. [2] OV L 184, 17.7.1999., 23. lpp. Lēmums grozīts ar Lēmumu 2006/512/EK (OV L 200, 22.7.2006., 11. lpp.). [3] OV C 255, 21.10.2006., 1. lpp. [4] PE 376.314v01-00 – A6-0236/2006 (Komisijas deklarācija, kas pievienota Parlamenta ziņojumam). [5] OV L 332, 9.12.2002., 1. lpp. Regulā jaunākie grozījumi izdarīti ar Regulu (EK) Nr. 1893/2006 (OV L 393, 30.12.2006., 1. lpp.). [6] OV C [..], [..], [..]. lpp. [7] OV C [..], [..], [..]. lpp. [8] OV C [..], [..], [..]. lpp. [9] OV L 332, 9.12.2002., 1. lpp. Regulā jaunākie grozījumi izdarīti ar Regulu (EK) Nr. 1893/2006 (OV L 393, 30.12.2006., 1. lpp.). [10] OV L 184, 17.7.1999., 23. lpp. Lēmums grozīts ar Lēmumu 2006/512/EK (OV L 200, 22.7.2006., 11. lpp.).